پارت دیموکرات کوردستان، ئمڕوو جمعە، گریەی سەرکەفتن و ئامادەبوین نەینەوا ئەرا هەڵبژاردەکان بەسادە چارەسەرکردن ئاژاوە ئەمنیەکان و کۆمەڵایەتیەکان لە ناوچەیل خوەرائاوای پارێزگاگە و کامپەیل ئاوارەکان.
بەرەکات شەمۆ وەرپرس فراکسیۆن پارتی لە ئەنجومەن هەڵوەشیای پارێزگای نەینەوا ئەرا ئاژانس شەفەق نیوز وت: هەڵبژاردن پەرلەمانی گریەبەسە وە ئامادەکردن کەشوهەوا ئەمنیەکان و کۆمەڵایەتیەکان لە گشت پارێزگاگە و مسۆگەرکردن بەشداریبوین گشت پێکاهتەیل وەشیوەیگ یەکسان و گشتگیر.
شەمۆ ئاماژە کرد ک ناوچەیل شەنگال و دەورگردی ئامادەی ئەنجامدان هەڵبژاردنەگە نیین، لەوەر ئاژاوە ئەمنی و کۆمەڵایەتییەگە وهەسی بزووتنەوە نا یاساییەکان و حیزبەکان و پەککەفتن رێککەفتن بەغداد- هەولێر ئەرا گونجانن رەوشەکان و هاوردنەوی ئاوارەکان ئەرا ناوچەیلیان.
وتیش؛ هیمان بەشیگ لەناوچەیل نەینەوا زیان لە دیرکەفتن ئاوارەیل و هەستی کامپەیلیگ لە دەیشت پارێزگاگە وەخوەیان دوینن، ک ئی کارە دەرفەتەیل بەشداریکردنیان لە هەڵبژاردن کەمەو کەێد.
شەمۆ وتیش؛ ناوچەیلیگ ئامادە هەس لایەن ئەمنی و کۆمەڵایەتی ئەرا ئەنجامدان هەڵبژاردن، وەگەرد بەرنامەی کۆمسیۆن و لایەنە پەیوەندیدارەکان لە ئامادەبوین ئەرا هەڵبژاردنەکان، بەڵکم نووەبویەیل خراویگ لەلایەن ئەمنی و لایەنەیلیگ تر هەس ک شایەت رەوشەیل ئیسە ئاڵشت بکەن و هەڕەشەی هەڵبژاردنەکان بیەن.
